गांगुली बीबीसी हिंदी और बीबीसी उर्दू के संयुक्त आपकी बात कार्यक्रम में दुनिया भर के श्रोताओं के जवाब दे रहे थे.

यह पूछे जाने पर कि आगामी शृंखला में किस खिलाड़ी को वह तुरुप का पत्ता मानते हैं, गांगुली ने कहा कि वैसे तो सभी खिलाड़ी मैच जिताने वाले हैं लेकिन मुझे लगता है कि लक्ष्मण इस शृंखला में बहुत रन बनाएगा. 

गांगुली ने भारतीय टीम में मोहम्मद कैफ़ को शामिल नहीं किए जाने के बारे में पूछे जाने पर कहा कि यह चयनकर्ताओं का फैसला है और वैसे भी कैफ कभी भी टीम में वापसी करने में सक्षम है.

टीम के बल्लेबाज़ी क्रम में बार बार बदवाल के बारे में गांगुली का कहना था कि एकदिवसीय मैचों में लचीला रुख अपनाना ठीक रहता है और टेस्ट मैचों में बल्लेबाज़ी क्रम में अधिक बदलाव नहीं किया जाता.



यह पूछे जाने पर कि वो बार बार सलामी बल्लेबाज़ के तौर पर अलग अलग खिलाड़ियों को क्यों सामने लाते हैं तो उनका कहना था कि इसी के तहत सहवाग जैसा खिलाड़ी सामने आया है. 

उन्होंने युवराज के चयन का बचाव किया और कहा कि वो बेहतरीन खिलाड़ी हैं और उन्हें मौका दिया जाना चाहिए.

 \n\nउपरोक्त लेख के लिए मुझे एक अच्छा शीर्षक दें।
लक्ष्मण होंगे तुरुप का पत्ता: गांगुली